Ericu950/Stoicheia-meter-silver huggingface dataset:
διαθήκας δὲ μαρτυρεῖν , ἐν αἷς χρημάτων τοσούτων κλοπή , γυναικὸς διαφθορά , γάμοι δεσποίνης , πράγματ αἰσχύνην καὶ ὕβριν τοσαύτην ἔχοντα , οὐδεὶς ἤθελε πλὴν οὗτοι , πρόκλησιν κατασκευάσαντες , παρ ὧν δίκαιον τῆς ὅλης τέχνης καὶ κακουργίας δίκην λαβεῖν 0 .
ἵνα τοίνυν , ὦ ἄνδρες Ἀθηναῖοι , μὴ μόνον ἐξ ὧν ἐγὼ κατηγορῶ καὶ ἐλέγχω , δῆλος ὑμῖν γένηται τὰ ψευδῆ μεμαρτυρηκὼς οὑτοσὶ Στέφανος , ἀλλὰ καὶ ἐξ ὧν πεποίηκεν ὁ παρασχόμενος αὐτόν , τὰ πεπραγμέν ἐκείνῳ βούλομαι πρὸς ὑμᾶς εἰπεῖν .
ὅπερ δ εἶπον ἀρχόμενος τοῦ λόγου , δείξω κατηγόρους γιγνομένους αὐτοὺς ἑαυτῶν .
τὴν γὰρ δίκην , ἐν ᾗ ταῦτ ἐμαρτυρήθη , παρεγράψατο Φορμίων πρὸς ἐμὲ μὴ εἰσαγώγιμον εἶναι , ὡς ἀφέντος ἐμοῦ τῶν ἐγκλημάτων αὐτόν .
τοῦτο τοίνυν ἐγὼ μὲν οἶδα ψεῦδος ὄν , καὶ ἐλέγξω δέ , ὅταν εἰσίω πρὸς τοὺς ταῦτα μεμαρτυρηκότας ·
τούτῳ δ οὐχ οἷόν τε τοῦτ εἰπεῖν .
εἰ τοίνυν ἀληθῆ πιστεύσαιτ εἶναι τὴν ἄφεσιν , οὕτω καὶ μάλιστ ἂν οὗτος φανείη ψευδῆ μεμαρτυρηκὼς καὶ κατεσκευασμένης διαθήκης μάρτυς γεγονώς .
τίς γὰρ οὕτως ἄφρων ὥστ ἄφεσιν μὲν ἐναντίον μαρτύρων ποιήσασθαι τοῦ βεβαίαν αὑτῷ τὴν ἀπαλλαγὴν εἶναι , τὰς δὲ συνθήκας καὶ τὰς διαθήκας καὶ τ ἄλλα , ὑπὲρ ὧν ἐποιεῖτο τὴν ἄφεσιν , σεσημασμέν ἐᾶσαι καθ αὑτοῦ κεῖσθαι ;
οὐκοῦν ἐναντία μὲν ἡ παραγραφὴ πᾶσι τοῖς μεμαρτυρημένοις , ἐναντία δ ἣν ἀνέγνων ὑμῖν ἄρτι μίσθωσιν , τῇδε τῇ διαθήκῃ 0 ·
οὐδὲν δὲ τῶν πεπραγμένων οὔ τ εὔλογον οὔ θ ἁπλοῦν οὔ θ ὁμολογούμενον αὐτὸ ἑαυτῷ φαίνεται .
ἐκ δὲ τούτου τοῦ τρόπου πάντα πεπλασμένα καὶ κατεσκευασμέν ἐλέγχεται .
ὡς μὲν τοίνυν ἐστὶν ἀληθῆ τὰ μεμαρτυρημένα , οὔ τ αὐτὸν τοῦτον οὔ τ ἄλλον ὑπὲρ τούτου δεῖξαι δυνήσεσθαι νομίζω .
ἀκούω δ αὐτὸν τοιοῦτόν τι παρεσκευάσθαι λέγειν , ὡς προκλήσεώς ἐστιν ὑπεύθυνος , οὐχὶ μαρτυρίας , καὶ δυοῖν αὐτῷ προσήκει δοῦναι λόγον , οὐ πάντων τῶν γεγραμμένων , εἴ τε πρ οὐκαλεῖτό με ταῦτα Φορμίων ἢ μή , καὶ εἰ μὴ ἐδεχόμην ἐγώ 0 ·
ταῦτα μὲν γὰρ ἁπλῶς αὐτὸς μεμαρτυρηκέναι φήσει , τὰ δ ἄλλ ἐκεῖνον προκαλεῖσθαι , εἰ δ ἐστὶν ἢ μὴ ταῦτα , οὐδὲν προσήκειν αὑτῷ σκοπεῖν .
πρὸς δὴ τὸν λόγον τοῦτον καὶ τὴν ἀναίδειαν βέλτιόν ἐστι μικρὰ προειπεῖν ὑμῖν , ἵνα μὴ λάθητ ἐξαπατηθέντες .
πρῶτον μέν , ὅταν ἐγχειρῇ λέγειν τοῦτο , ὡς ἄρ οὐ πάντων ὑπεύθυνός ἐστιν , ἐνθυμεῖσθ ὅτι διὰ ταῦθ ὁ νόμος μαρτυρεῖν ἐν γραμματείῳ κελεύει , ἵνα μή τ ἀφελεῖν ἐξῇ μή τε προσθεῖναι τοῖς γεγραμμένοις μηδέν .
τότ οὖν αὐτὸν ἔδει ταῦτ ἀπαλείφειν κελεύειν ἃ νῦν οὐ φήσει μεμαρτυρηκέναι , οὐ νῦν ἐνόντων ἀναισχυντεῖν .
ἔπειτα καὶ τόδε σκοπεῖτε , εἰ ἐάσαιτ ἂν ἐναντίον ὑμῶν ἐμὲ προσγράψαι τι λαβόντα τὸ γραμματεῖον .
οὔκουν οὐ δὲ τοῦτον ἀφαιρεῖν τῶν γεγραμμένων ἐᾶν προσήκει .
τίς γὰρ ἁλώσεταί ποτε ψευδομαρτυρίων , εἰ μαρτυρήσει θ ἃ βούλεται , καὶ λόγον ὧν βούλεται δώσει ;
ἀλλ οὐχ οὕτω ταῦτ οὔ θ ὁ νόμος διεῖλεν οὔ θ ὑμῖν ἀκούειν προσήκει ·
ἀλλ ἐκεῖν ἁπλοῦν καὶ δίκαιον 0 .
τί γέγραπται ;
τί μεμαρτύρηκας ;
ταῦθ ὡς ἀληθῆ δείκνυε .
καὶ γὰρ ἀντιγέγραψαι ταῦτα ἀληθῆ μεμαρτύρηκα , μαρτυρήσας τὰ ἐν τῷ γραμματείῳ γεγραμμένα , οὐ τὸ καὶ τὸ τῶν ἐν τῷ γραμματείῳ .
ὅτι δ οὕτω ταῦτ ἔχει , λαβὲ τὴν ἀντιγραφὴν αὐτήν μοι .
ΑντΙγΡΑφΗ .
ἀπολλόδωρος Πασίωνος Ἀχαρνεὺς Στεφάνῳ Μενεκλέους Ἀχαρνεῖ ψευδομαρτυρίων , τίμημα τάλαντον 0 .
τὰ ψευδῆ μου κατεμαρτύρησε Στέφανος μαρτυρήσας τὰ ἐν τῷ γραμματείῳ γεγραμμένα .
στέφανος Μενεκλέους Ἀχαρνεὺς τ ἀληθῆ ἐμαρτύρησα μαρτυρήσας τὰ ἐν τῷ γραμματείῳ γεγραμμένα .
ταῦθ οὗτος ἀντεγράψατο , ἃ χρὴ μνημονεύειν ὑμᾶς , καὶ μὴ τοὺς ἐπ ἐξαπάτῃ νῦν λόγους ὑπὸ τούτου ῥηθησομένους πιστοτέρους ποιεῖσθαι τῶν νόμων καὶ τῶν ὑπὸ τούτου γραφέντων εἰς τὴν ἀντιγραφήν .
πυνθάνομαι τοίνυν αὐτοὺς καὶ περὶ ὧν ἔλαχον τὴν ἐξ ἀρχῆς δίκην , ἐρεῖν καὶ κατηγορήσειν , ὡς συκοφαντήματ ἦν .
ἐγὼ δ ὃν μὲν τρόπον ἐσκευωρήσατο τὴν μίσθωσιν , ὅπως τὴν ἀφορμὴν τῆς τραπέζης κατάσχοι , εἶπον καὶ διεξῆλθον ὑμῖν , ὑπὲρ δὲ τῶν ἄλλων οὐκ ἂν οἷός τ εἴην λέγειν ἅμα καὶ τούτους ἐλέγχειν περὶ τῆς μαρτυρίας ·
οὐ γὰρ ἱκανόν μοι τὸ ὕδωρ ἐστίν .
ὅτι δ οὐ δ ὑμεῖς ἐθέλοιτ ἂν εἰκότως ἀκούειν περὶ τούτων αὐτῶν , ἐκεῖθεν εἴσεσθε , ἂν λογίσησθε πρὸς ὑμᾶς αὐτούς , ὅτι οὔ τε νῦν ἐστιν χαλεπὸν περὶ ὧν μὴ κατηγόρηται λέγειν , οὔ τε τότε ψευδεῖς ἀναγνόντα μαρτυρίας ἀποφεύγειν .
ἀλλ οὐδέτερόν γε δίκαιον τούτων οὐ δ ἂν εἷς φήσειεν εἶναι , ἀλλ ὃ ἐγὼ προκαλοῦμαι νῦν .
ἐγὼ γὰρ ἀξιῶ , οὓς μὲν ἀφείλοντό μ ἐλέγχους περὶ τῶν ἐγκλημάτων , οὓς προσῆκον ἦν ῥηθῆναι , μὴ ζητεῖν αὐτοὺς νῦν , αἷς δ ἀφείλοντο μαρτυρίαις , ὡς εἰσὶν ἀληθεῖς , δεικνύναι .
εἰ δ ὅταν μὲν τὴν δίκην εἰσίω , τὰς μαρτυρίας μ ἐλέγχειν ἀξιώσουσιν , ὅταν δὲ ταύταις ἐπεξίω , περὶ τῶν ἐξ ἀρχῆς ἐγκλημάτων λέγειν με κελεύσουσιν , οὔ τε δίκαι οὔ θ ὑμῖν συμφέροντ ἐροῦσιν .
δικάσειν γὰρ ὀμωμόκαθ ὑμεῖς οὐ περὶ ὧν ἂν ὁ φεύγων ἀξιοῖ , ἀλλ ὑπὲρ αὐτῶν ὧν ἂν ἡ δίωξις ᾖ .
ταύτην δ ἀνάγκη τῇ τοῦ διώκοντος λήξει δηλοῦσθαι , ἣν ἐγὼ τούτῳ ψευδομαρτυρίων εἴληχα 0 .
μὴ δὴ τοῦτ ἀφεὶς περὶ ὧν οὐκ ἀγωνίζεται λεγέτω ·
μη δ ὑμεῖς ἐᾶτε , ἂν ἄρ οὗτος ἀναισχυντῇ .
οἴομαι τοίνυν αὐτὸν οὐδὲν οὐδαμῇ δίκαιον ἔχοντα λέγειν ἥξειν καὶ ἐπὶ τοῦτο , ὡς ἄτοπον ποιῶ , παραγραφὴν ἡττημένος , τοὺς διαθήκην μαρτυρήσαντας διώκων , καὶ τοὺς δικαστὰς τοὺς τότε φήσειν διὰ τοὺς ἀφεῖναι μεμαρτυρηκότας ἀποψηφίσασθαι μᾶλλον ἢ διὰ τοὺς διαθήκην μαρτυρήσαντας 0 .
ἐγὼ δ , ὦ ἄνδρες Ἀθηναῖοι , νομίζω πάντας ὑμᾶς εἰδέναι , ὅτι οὐχ ἧττον τὰ πεπραγμέν εἰώθατε σκοπεῖν ἢ τὰς ὑπὲρ τούτων παραγραφάς 0 ·
περὶ δὴ τῶν πραγμάτων αὐτῶν τὰ ψευδῆ καταμαρτυρήσαντες οὗτοί μου , ἀσθενεῖς τοὺς περὶ τῆς παραγραφῆς ἐποίησαν λόγους .
χωρὶς δὲ τούτων ἄτοπον , πάντων τὰ ψευδῆ μαρτυρησάντων , τίς μάλιστ ἔβλαψεν ἀποφαίνειν , ἀλλ οὐχ ὡς αὐτὸς ἕκαστος ἀληθῆ μεμαρτύρηκε δεικνύναι 0 .
οὐ γάρ , ἂν ἕτερον δείξῃ δεινότερ εἰργασμένον , ἀποφεύγειν αὐτῷ προσήκει , ἀλλ ἂν αὐτὸς ὡς ἀληθῆ μεμαρτύρηκεν ἀποφήνῃ .
ἐφ ᾧ τοίνυν , ὦ ἄνδρες Ἀθηναῖοι , μάλιστ ἀπολωλέναι δίκαιός ἐστιν οὑτοσὶ Στέφανος , τοῦτ ἀκούσατέ μου .
δεινὸν μὲν γάρ ἐστιν εἰ καὶ καθ ὅτου τις οὖν τὰ ψευδῆ μαρτυρεῖ , πολλῷ δὲ δεινότερον καὶ πλείονος ὀργῆς ἄξιον εἰ κατὰ τῶν συγγενῶν 0 1 ·
οὐ γὰρ τοὺς γεγραμμένους νόμους ὁ τοιοῦτος ἄνθρωπος μόνον , ἀλλὰ καὶ τὰ τῆς φύσεως οἰκεῖ ἀναιρεῖ .
τοῦτο τοίνυν ἐπιδειχθήσεται πεποιηκὼς οὗτος .
ἔστι γὰρ ἡ τούτου μήτηρ καὶ ὁ τῆς ἐμῆς γυναικὸς πατὴρ ἀδελφοί , ὥστε τὴν μὲν γυναῖκα τὴν ἐμὴν ἀνεψιὰν εἶναι τούτῳ , τοὺς δὲ παῖδας τοὺς ἐκείνης καὶ τοὺς ἐμοὺς ἀνεψιαδοῦς 0 .
ἆρ οὖν δοκεῖ ποτ ἂν ὑμῖν οὗτος , εἴ τι δι ἔνδειαν εἶδε ποιούσας ὧν οὐ χρὴ τὰς αὑτοῦ συγγενεῖς , ὅπερ ἤδη πολλοὶ πεποιήκασι , παρ αὑτοῦ προῖκ ἐπιδοὺς ἐκδοῦναι , ὃς ὑπὲρ τοῦ μη δ ἃ προσήκει κομίσασθαι ταύτας τὰ ψευδῆ μαρτυρεῖν ἠθέλησεν , καὶ περὶ πλείονος ἐποιήσατο τὸν Φορμίωνος πλοῦτον ἢ τὰ τῆς συγγενείας ἀναγκαῖα 0 ;
ἀλλὰ μὴν ὅτι ταῦτ ἀληθῆ λέγω , λαβὲ τὴν μαρτυρίαν τὴν Δεινίου καὶ ἀναγίγνωσκε , καὶ κάλει Δεινίαν .
δεινίας Θεομνήστου Ἀθμονεὺς μαρτυρεῖ τὴν θυγατέρα τὴν αὑτοῦ ἐκδοῦναι Ἀπολλοδώρῳ κατὰ τοὺς νόμους γυναῖκα ἔχειν , καὶ μηδεπώποτε παραγενέσθαι μη δὲ αἰσθέσθαι ὅτι Ἀπολλόδωρος ἀφῆκε τῶν ἐγκλημάτων ἁπάντων Φορμίωνα .
ὅμοιός γ ὁ Δεινίας , ὦ ἄνδρες δικασταί , τούτῳ , ὃς ὑπὲρ τῆς θυγατρὸς καὶ τῶν θυγατριδῶν καὶ ἐμοῦ τοῦ κηδεστοῦ διὰ τὴν συγγένειαν οὐ δὲ τ ἀληθῆ μαρτυρεῖν ἐθέλει κατὰ τούτου 0 .
ἀλλ οὐχ οὑτοσὶ Στέφανος , οὐκ ὤκνησε καθ ἡμῶν τὰ ψευδῆ μαρτυρεῖν , οὐ δ , εἰ μηδένα τῶν ἄλλων , τὴν αὑτοῦ μητέρα ᾐσχύνθη τοῖς ἀπ ἐκείνης οἰκείοις τῆς ἐσχάτης ἐνδείας αἴτιος γενόμενος .
ὃ τοίνυν ἔπαθον δεινότατον καὶ ἐφ ᾧ μάλιστ ἐξεπλάγην ὅτ ἠγωνιζόμην , ὦ ἄνδρες δικασταί , τοῦθ ὑμῖν εἰπεῖν βούλομαι ·
τήν τε γὰρ τούτου πονηρίαν ἔτι μᾶλλον ὑμεῖς ὄψεσθε , καὶ ἐγὼ τῶν γεγενημένων ἀποδυράμενος τὰ πλεῖστα πρὸς ὑμᾶς ὡσπερεὶ ῥᾴων ἔσομαι .
τὴν γὰρ μαρτυρίαν ἣν ᾤμην εἶναι καὶ δι ἧς ἦν ὁ πλεῖστος ἔλεγχός μοι , ταύτην οὐχ ηὗρον ἐνοῦσαν ἐν τῷ ἐχίνῳ .
τότε μὲν δὴ τῷ κακῷ πληγεὶς οὐδὲν ἄλλ εἶχον ποιῆσαι πλὴν ὑπολαμβάνειν τὴν ἀρχὴν ἠδικηκέναι με καὶ τὸν ἐχῖνον κεκινηκέναι .
νῦν δ ἀφ ὧν ὕστερον πέπυσμαι , πρὸς αὐτῷ τῷ διαιτητῇ Στέφανον τουτονὶ αὐτὴν ὑφῃρημένον εὑρίσκω , πρὸς μαρτυρίαν τιν ἵν ἐξορκώσαιμι , ἀναστάντος ἐμοῦ .
καὶ ὅτι ταῦτ ἀληθῆ λέγω , πρῶτον μὲν ὑμῖν μαρτυρήσουσιν τῶν τούτοις παρόντων οἱ ἰδόντες .
οὐ γὰρ ἐξομνύναι θελήσειν αὐτοὺς οἴομαι .
ἐὰν δ ἄρα τοῦτο ποιήσωσιν ὑπ ἀναιδείας , πρόκλησιν ὑμῖν ἀναγνώσεται , ἐξ ἧς τούτους τ ἐπιορκοῦντας ἐπ αὐτοφώρῳ λήψεσθε , καὶ τοῦτον ὁμοίως ὑφῃρημένον τὴν μαρτυρίαν εἴσεσθε .
καίτοι ὅστις , ὦ ἄνδρες Ἀθηναῖοι , κακῶν ἀλλοτρίων κλέπτης ὑπέμεινεν ὀνομασθῆναι , τί ἂν ἡγεῖσθε ποιῆσαι τοῦτον ὑπὲρ αὑτοῦ ;
μαρτυροῦσι φίλοι εἶναι καὶ ἐπιτήδειοι Φορμίωνι , καὶ παρεῖναι πρὸς τῷ διαιτητῇ Τεισίᾳ , ὅτε ἦν ἀπόφασις τῆς διαίτης Ἀπολλοδώρῳ πρὸς Φορμίωνα , καὶ εἰδέναι τὴν μαρτυρίαν ὑφῃρημένον Στέφανον , ἣν αἰτιᾶται αὐτὸν Ἀπολλόδωρος ὑφελέσθαι .
ἢ μαρτυρεῖτε , ἢ ἐξομόσασθε .
ΕξΩμΟσΙΑ .
οὐκ ἄδηλον ἦν , ὦ ἄνδρες δικασταί , ὅτι τοῦτ ἔμελλον ποιήσειν , προθύμως ἐξομεῖσθαι .
ἵνα τοίνυν παραχρῆμ ἐξελεγχθῶσιν ἐπιωρκηκότες , λαβέ μοι ταύτην τὴν μαρτυρίαν καὶ τὴν πρόκλησιν .
μαρτυροῦσι παρεῖναι ὅτε Ἀπολλόδωρος πρ οὐκαλεῖτο Στέφανον παραδοῦναι τὸν παῖδα τὸν ἀκόλουθον εἰς βάσανον περὶ τῆς ὑφαιρέσεως τοῦ γραμματείου , καὶ γράμματα ἦν ἕτοιμος γράφειν Ἀπολλόδωρος καθ ὅ τι ἔσται ἡ βάσανος .
ταῦτα δὲ προκαλουμένου Ἀπολλοδώρου οὐκ ἐθελῆσαι παραδοῦναι Στέφανον , ἀλλ ἀποκρίνασθαι Ἀπολλοδώρῳ δικάζεσθαι , εἰ βούλοιτο , εἴ τί φησιν ἀδικεῖσθαι ὑφ ἑαυτοῦ 0 .
τίς ἂν οὖν ὑπὲρ τοιαύτης αἰτίας , ὦ ἄνδρες δικασταί , εἴπερ ἐπίστευεν αὑτῷ , οὐκ ἐδέξατο τὴν βάσανον ;
οὐκοῦν τῷ φεύγειν τὴν βάσανον ὑφῃρημένος ἐξελέγχεται .
ἆρ οὖν ἂν ὑμῖν αἰσχυνθῆναι δοκεῖ τὴν τοῦ τὰ ψευδῆ μαρτυρεῖν δόξαν ὁ τὴν τοῦ κλέπτης φανῆναι μὴ φυγών ;
ἢ δεηθέντος ὀκνῆσαι τὰ ψευδῆ μαρτυρεῖν , ὃς ἃ μηδεὶς ἐκέλευεν ἐθελοντὴς πονηρὸς ἦν 0 ;
δικαίως τοίνυν , ὦ ἄνδρες Ἀθηναῖοι , τούτων ἁπάντων δοὺς ἂν δίκην , πολὺ μᾶλλον ἂν εἰκότως διὰ τ ἄλλα κολασθείη παρ ὑμῖν .
σκοπεῖτε δέ , τὸν βίον ὃν βεβίωκεν ἐξετάζοντες .
οὗτος γάρ , ἡνίκα μὲν συνέβαινεν εὐτυχεῖν Ἀριστολόχῳ τῷ τραπεζίτῃ , ἴσα βαίνων ἐβάδιζεν ὑποπεπτωκὼς ἐκείνῳ , καὶ ταῦτ ἴσασι πολλοὶ τῶν ἐνθάδ ὄντων ὑμῶν .
ἐπειδὴ δ ἀπώλετ ἐκεῖνος καὶ τῶν ὄντων ἐξέστη , οὐχ ἥκισθ ὑπὸ τούτου καὶ τῶν τοιούτων διαφορηθείς , τῷ μὲν υἱεῖ τῷ τούτου πολλῶν πραγμάτων ὄντων οὐ παρέστη πώποτε , οὐ δ ἐβοήθησεν , ἀλλ Ἀπόληξις καὶ Σόλων καὶ πάντες ἄνθρωποι μᾶλλον βοηθοῦσι ·
φορμίωνα δὲ πάλιν ἑόρακεν καὶ τούτῳ γέγονεν οἰκεῖος , ἐξ Ἀθηναίων ἁπάντων τοῦτον ἐκλεξάμενος , καὶ ὑπὲρ τούτου πρεσβευτὴς μὲν ᾤχετ εἰς Βυζάντιον πλέων , ἡνίκ ἐκεῖνοι τὰ πλοῖα τὰ τούτου κατέσχον , τὴν δὲ δίκην ἔλεγεν τὴν πρὸς τοὺς Καλχηδονίους , τὰ ψευδῆ δ ἐμοῦ φανερῶς οὕτως καταμεμαρτύρηκεν .
εἶθ ὃς εὐτυχούντων ἐστὶ κόλαξ , κ ἂν ἀτυχῶσι , τῶν αὐτῶν τούτων προδότης , καὶ τῶν μὲν ἄλλων πολιτῶν πολλῶν καὶ καλῶν κ ἀγαθῶν ὄντων μηδενὶ μη δ ἐξ ἴσου χρῆται , τοῖς δὲ τοιούτοις ἐθελοντὴς ὑποπίπτει , καὶ μή τ εἴ τινα τῶν οἰκείων ἀδικήσει μή τ εἰ παρὰ τοῖς ἄλλοις φαύλην δόξαν ἕξει ταῦτα ποιῶν μή τ ἄλλο μηδὲν σκοπεῖ , πλὴν ὅπως τι πλέον ἕξει , τοῦτον οὐ μισεῖν ὡς κοινὸν ἐχθρὸν τῆς φύσεως ὅλης τῆς ἀνθρωπίνης προσήκει 0 ;
ταῦτα μέντοι τὰ τοσαύτην ἔχοντ αἰσχύνην , ὦ ἄνδρες Ἀθηναῖοι , ἐπὶ τῷ τὴν πόλιν φεύγειν καὶ τὰ ὄντ ἀποκρύπτεσθαι προῄρηται πράττειν , ἵν ἐργασίας ἀφανεῖς διὰ τῆς τραπέζης ποιῆται , καὶ μή τε χορηγῇ μή τε τριηραρχῇ μή τ ἄλλο μηδὲν ὧν προσήκει ποιῇ .
καὶ κατείργασται τοῦτο .
ἔχων γὰρ οὐσίαν τοσαύτην ὥσθ ἑκατὸν μνᾶς ἐπιδοῦναι τῇ θυγατρί , οὐ δ ἡντινοῦν ἑώραται λῃτουργίαν ὑφ ὑμῶν λῃτουργῶν , οὐ δὲ τὴν ἐλαχίστην .
καίτοι πόσῳ κάλλιον φιλοτιμούμενον ἐξετάζεσθαι καὶ προθυμούμενον εἰς ἃ δεῖ τῇ πόλει , ἢ κολακεύοντα καὶ τὰ ψευδῆ μαρτυροῦντα 0 1 ;
ἀλλ ἐπὶ τῷ κερδαίνειν πᾶν ἂν οὗτος ποιήσειε .
καὶ μήν , ὦ ἄνδρες Ἀθηναῖοι , μᾶλλον ἄξιον ὀργίλως ἔχειν τοῖς μετ εὐπορίας πονηροῖς ἢ τοῖς μετ ἐνδείας 0 1 .
τοῖς μὲν γὰρ ἡ τῆς χρείας ἀνάγκη φέρει τινὰ συγγνώμην παρὰ τοῖς ἀνθρωπίνως λογιζομένοις ·
οἱ δ ἐκ περιουσίας , ὥσπερ οὗτος , πονηροὶ οὐδεμίαν πρόφασιν δικαίαν ἔχοιεν ἂν εἰπεῖν , ἀλλ αἰσχροκερδίᾳ καὶ πλεονεξίᾳ καὶ ὕβρει καὶ τῷ τὰς αὑτῶν συστάσεις κυριωτέρας τῶν νόμων ἀξιοῦν εἶναι ταῦτα φανήσονται πράττοντες 0 .
ὑμῖν δ οὐδὲν τούτων συμφέρει , ἀλλὰ τὸν ἀσθενῆ παρὰ τοῦ πλουσίου δίκην , ἂν ἀδικῆται , δύνασθαι λαβεῖν .
ἔσται δὲ τοῦτο , ἐὰν κολάζητε τοὺς φανερῶς οὕτως ἐξ εὐπορίας πονηρούς .
οὐ τοίνυν οὐ δ ἃ πέπλασται οὗτος καὶ βαδίζει παρὰ τοὺς τοίχους ἐσκυθρωπακώς , σωφροσύνης ἄν τις ἡγήσαιτ εἰκότως εἶναι σημεῖα , ἀλλὰ μισανθρωπίας .
ἐγὼ γάρ , ὅστις αὐτῷ μηδενὸς συμβεβηκότος δεινοῦ , μη δὲ τῶν ἀναγκαίων σπανίζων , ἐν ταύτῃ τῇ σχέσει διάγει τὸν βίον , τοῦτον ἡγοῦμαι συνεορακέναι καὶ λελογίσθαι παρ αὑτῷ , ὅτι τοῖς μὲν ἁπλῶς , ὡς πεφύκασι , βαδίζουσι καὶ φαιδροῖς καὶ προσέλθοι τις ἂν καὶ δεηθείη καὶ ἐπαγγείλειεν οὐδὲν ὀκνῶν , τοῖς δὲ πεπλασμένοις καὶ σκυθρωποῖς ὀκνήσειέ τις ἂν προσελθεῖν πρῶτον .
οὐδὲν οὖν ἄλλ ἢ πρόβλημα τοῦ τρόπου τὸ σχῆμα τοῦτ ἔστι , καὶ τὸ τῆς διανοίας ἄγριον καὶ πικρὸν ἐνταῦθα δηλοῖ .
τοσούτων γὰρ ὄντων τὸ πλῆθος Ἀθηναίων , πράττων πολὺ βέλτιον ἢ σὲ προσῆκον ἦν , τῷ πώποτ εἰσήνεγκας , ἢ τίνι συμβέβλησαί πω , ἢ τίν εὖ πεποίηκας ;
οὐδέν ἂν εἰπεῖν ἔχοις ·
ἀλλὰ τοκίζων καὶ τὰς τῶν ἄλλων συμφορὰς καὶ χρείας εὐτυχήματα σαυτοῦ νομίζων , ἐξέβαλες μὲν τὸν ἀφῄρησαι δὲ τὴν σαυτοῦ πενθερὰν ταῦτ ἀφ ὧν ἔζη , ἀοίκητον δὲ τὸν Ἀρχεδήμου παῖδα τὸ σαυτοῦ μέρος πεποίηκας .
οὐδεὶς δὲ πώποθ οὕτω πικρῶς οὐ δ ὑπερήμερον εἰσέπραξεν ὡς σὺ τοὺς ὀφείλοντας τοὺς τόκους 0 .
εἶθ ὃν ὁρᾶτ ἐπὶ πάντων οὕτως ἄγριον καὶ μιαρόν , τοῦτον ὑμεῖς ἠδικηκότ ἐπ αὐτοφώρῳ λαβόντες οὐ τιμωρήσεσθε 0 ;
δείν ἄρ , ὦ ἄνδρες δικασταί , ποιήσετε καὶ οὐχὶ δίκαια .
ἄξιον τοίνυν , ὦ ἄνδρες Ἀθηναῖοι , καὶ Φορμίωνι τῷ παρασχομένῳ τουτονὶ νεμεσῆσαι τοῖς πεπραγμένοις , τὴν ἀναίδειαν τοῦ τρόπου καὶ τὴν ἀχαριστίαν ἰδόντας 0 .
οἶμαι γὰρ ἅπαντας ὑμᾶς εἰδέναι , ὅτι τοῦτον , ἡνίκ ὤνιος ἦν , εἰ συνέβη μάγειρον ἤ τινος ἄλλης τέχνης δημιουργὸν πρίασθαι , τὴν τοῦ δεσπότου τέχνην ἂν μαθὼν πόρρω τῶν νῦν παρόντων ἦν ἀγαθῶν .
ἐπειδὴ δ ὁ πατὴρ ὁ ἡμέτερος τραπεζίτης ὢν ἐκτήσατ αὐτὸν καὶ γράμματ ἐπαίδευσεν καὶ τὴν τέχνην ἐδίδαξεν καὶ χρημάτων ἐποίησε κύριον πολλῶν , εὐδαίμων γέγονεν , τὴν τύχην , ᾗ πρὸς ἡμᾶς ἀφίκετο , ἀρχὴν λαβὼν πάσης τῆς νῦν παρούσης εὐδαιμονίας .
οὐκοῦν δεινόν , ὦ γῆ καὶ θεοί , καὶ πέρᾳ δεινοῦ , τοὺς Ἕλληνα μὲν ἀντὶ βαρβάρου ποιήσαντας , γνώριμον δ ἀντ ἀνδραπόδου , τοσούτων δ ἀγαθῶν ἡγεμόνας , τούτους περιορᾶν ἐν ταῖς ἐσχάταις ἀπορίαις ὄντας ἔχοντα καὶ πλουτοῦντα , καὶ εἰς τοῦθ ἥκειν ἀναιδείας ὥστε , ἧς παρ ἡμῶν τύχης μετέσχε , ταύτης ἡμῖν μὴ τολμᾶν μεταδοῦναι 0 .
ἀλλ αὐτὸς μὲν οὐκ ὤκνησε τὴν δέσποιναν γῆμαι καὶ ἣ τὰ καταχύσματ αὐτοῦ κατέχεε τόθ ἡνίκ ἐωνήθη , ταύτῃ συνοικεῖν , οὐ δὲ προῖκα πέντε τάλανθ αὑτῷ γράψαι , χωρὶς ὧν οὔσης τῆς μητρὸς κυρίας οὗτος ἐγκρατὴς γέγονεν πολλῶν χρημάτων  τί γὰρ αὐτὸν οἴεσθ εἰς τὰς διαθήκας ἐγγράψαι καὶ τ ἄλλα , ὅσα ἐστίν , Ἀρχίππῃ δίδωμι ;
τὰς δ ἡμετέρας θυγατέρας μελλούσας δι ἔνδειαν ἀνεκδότους ἔνδον γηράσκειν περιορᾷ .
καὶ εἰ μὲν πένης οὗτος ἦν , ἡμεῖς δ εὐποροῦντες ἐτυγχάνομεν , καὶ συνέβη τι παθεῖν , οἷα πολλά , ἐμοί , οἱ παῖδες ἂν οἱ τούτου τῶν ἐμῶν θυγατέρων ἐπεδικάζοντο , οἱ τοῦ δούλου τῶν τοῦ δεσπότου 0 ·
θεῖοι γάρ εἰσιν αὐταῖς διὰ τὸ τὴν μητέρα τὴν ἐμὴν τοῦτον λαβεῖν ·
ἐπειδὴ δ ἀπόρως ἡμεῖς ἔχομεν , τηνικαῦτ οὐ συνεκδώσει ταύτας , ἀλλὰ λέγει καὶ λογίζεται τὸ πλῆθος ὧν ἐγὼ χρημάτων ἔχω .
καὶ γὰρ τοῦτ ἀτοπώτατον πάντων 0 .
ὧν μὲν ἀπεστέρηκεν ἡμᾶς χρημάτων , οὐδέπω καὶ τήμερον ἠθέλησεν ὑποσχεῖν τὸν λόγον , ἀλλὰ μὴ εἰσαγωγίμους εἶναι τὰς δίκας παραγράφεται ·
ἃ δὲ τῶν πατρῴων ἐνειμάμην ἐγώ , ταῦτα λογίζεται .
καὶ τοὺς μὲν ἄλλους ἄν τις ἴδοι τοὺς οἰκέτας ὑπὸ τῶν δεσποτῶν ἐξεταζομένους ·
οὗτος δ αὖ τ οὐναντίον τὸν δεσπότην ὁ δοῦλος ἐξετάζει , ὡς δῆτα πονηρὸν καὶ ἄσωτον ἐκ τούτων ἐπιδείξων .
ἐγὼ δ , ὦ ἄνδρες Ἀθηναῖοι , τῆς μὲν ὄψεως τῇ φύσει καὶ τῷ ταχέως βαδίζειν καὶ λαλεῖν μέγα , οὐ τῶν εὐτυχῶς πεφυκότων ἐμαυτὸν κρίνω ·
ἐφ οἷς γὰρ οὐδὲν ὠφελούμενος λυπῶ τινας , ἔλαττον ἔχω πολλαχοῦ ·
τῷ μέντοι μέτριος κατὰ πάσας τὰς εἰς ἐμαυτὸν δαπάνας εἶναι πολὺ τούτου καὶ τοιούτων ἑτέρων εὐτακτότερον ζῶν ἂν φανείην .
τὰ δ εἰς τὴν πόλιν καὶ ὅσ εἰς ὑμᾶς , ὡς δύναμαι λαμπρότατα , ὡς ὑμεῖς σύνιστε , ποιῶ ·
οὐ γὰρ ἀγνοῶ τοῦθ ὅτι τοῖς μὲν γένει πολίταις ὑμῖν ἱκανόν ἐστι λῃτουργεῖν ὡς οἱ νόμοι προστάττουσι , τοὺς δὲ ποιητοὺς ἡμᾶς ὡς ἀποδιδόντας χάριν , οὕτω προσήκει φαίνεσθαι λῃτουργοῦντας 0 .
μὴ οὖν μοι ταῦτ ὀνείδιζε , ἐφ οἷς ἐπαίνου τύχοιμ ἂν δικαίως .
ἀλλὰ τίν , ὦ Φορμίων , τῶν πολιτῶν ἑταιρεῖν , ὥσπερ σύ , μεμίσθωμαι 0 ;
τίνα τῆς πόλεως , ἧς αὐτὸς ἠξιώθην , καὶ τῆς ἐν αὐτῇ παρρησίας ἀπεστέρηκα , ὥσπερ σὺ τοῦτον ὃν κατῄσχυνας 0 ;
τίνος γυναῖκα διέφθαρκα , ὥσπερ σὺ πρὸς πολλαῖς ἄλλαις ταύτην , ᾗ τὸ μνῆμ ᾠκοδόμησεν ὁ θεοῖς ἐχθρὸς οὗτος πλησίον τοῦ τῆς δεσποίνης , ἀνηλωκὼς πλέον ἢ τάλαντα δύο 0 ;
καὶ οὐκ ᾐσθάνετο , ὅτι οὐχὶ τοῦ τάφου μνημεῖον ἔσται τὸ οἰκοδόμημα τοιοῦτον ὄν , ἀλλὰ τῆς ἀδικίας ἧς τὸν ἄνδρ ἠδίκηκεν ἐκείνη διὰ τοῦτον .
εἶτα τοιαῦτα ποιῶν καὶ τηλικαύτας μαρτυρίας ἐξενηνοχὼς τῆς ὕβρεως τῆς σαυτοῦ σύ , τὸν ἄλλου του βίον ἐξετάζειν τολμᾷς ;
μεθ ἡμέραν εἶ σὺ σώφρων , τὴν δὲ νύκτ ἐφ οἷς θάνατος ἡ ζημία , ταῦτα ποιεῖς 0 .
πονηρός , ὦ ἄνδρες Ἀθηναῖοι , πονηρὸς οὗτος ἄνωθεν ἐκ τοῦ Ἀνακείου καὶ ἄδικος 0 .
εἰ γὰρ ἦν δίκαιος , πένης ἂν ἦν τὰ τοῦ δεσπότου διοικήσας .
νῦν δὲ τοσούτων χρημάτων τὸ πλῆθος κύριος καταστὰς ὥστε τοσαῦτα λαθεῖν ἀπ αὐτῶν κλέψας ὅσα νῦν κέκτηται , οὐκ ὀφείλειν ταῦτα , ἀλλὰ πατρῷ ἔχειν ἡγεῖται .
καίτοι πρὸς θεῶν , εἰ κλέπτην σ ἀπῆγον ὡς ἐπ αὐτοφώρῳ εἰληφώς , τὴν οὐσίαν ἣν ἔχεις , εἴ πως οἷόν τ ἦν , ἐπιθείς σοι , εἶτά σ ἠξίουν , εἰ μὴ φὴς ὑφῃρημένος ταῦτ ἔχειν , ἀνάγειν ὅθεν εἴληφας , εἰς τίν ἂν αὔτ ἀνήγαγες ;
οὔ τε γάρ σοι πατὴρ παρέδωκεν , οὔ θ ηὗρες , οὔ τε λαβών ποθεν ἄλλοθεν ἦλθες ὡς ἡμᾶς ·
βάρβαρος γὰρ ἐωνήθης .
εἶθ ᾧ δημοσίᾳ προσῆκεν ἐπὶ τοῖς εἰργασμένοις τεθνάναι , σύ , τὸ σῶμα σεσῳκὼς καὶ πόλιν ἐκ τῶν ἡμετέρων σαυτῷ κτησάμενος καὶ παῖδας ἀδελφοὺς τοῖς σεαυτοῦ δεσπόταις ἀξιωθεὶς ποιήσασθαι , παρεγράψω μὴ εἰσαγώγιμον εἶναι τὴν δίκην τῶν ἐγκαλουμένων χρημάτων ὑφ ἡμῶν ;
εἶτα κακῶς ἡμᾶς ἔλεγες καὶ τὸν ἡμέτερον πατέρ ἐξήταζες ὅστις ἦν ;
ἐφ οἷς τίς οὐκ ἄν , ὦ ἄνδρες Ἀθηναῖοι , χαλεπῶς ἤνεγκεν ;
ἐγὼ γάρ , εἰ πάντων τῶν ἄλλων ὑμῶν ἔλαττον προσήκει μοι φρονεῖν , τούτου γε μεῖζον οἶμαι , καὶ τούτῳ γ εἰ μηδενὸς τῶν ἄλλων ἔλαττον , ἐμοῦ γ ἔλαττον 0 1 2 ·
ὄντων γὰρ ἡμῶν τοιούτων ὁποίους τινὰς ἂν σὺ κατασκευάσῃς τῷ λόγῳ , σὺ δοῦλος ἦσθα .
τάχα τοίνυν ἂν ἴσως καὶ τοῦτό τις αὐτῶν εἴποι , ὡς ἀδελφὸς ὢν ἐμὸς Πασικλῆς οὐδὲν ἐγκαλεῖ τῶν αὐτῶν τούτῳ πραγμάτων .
ἐγὼ δ , ὦ ἄνδρες Ἀθηναῖοι , καὶ περὶ Πασικλέους , παραιτησάμενος καὶ δεηθεὶς ὑμῶν συγγνώμην ἔχειν , εἰ προεληλυθὼς εἰς τοῦθ ὥσθ ὑπὸ τῶν ἐμαυτοῦ δούλων ὑβρισθεὶς οὐ δύναμαι κατασχεῖν , ἃ τέως οὐ δὲ τῶν ἄλλων λεγόντων ἀκούειν ἐδόκουν , ἐρῶ καὶ οὐ σιωπήσομαι .
ἐγὼ γὰρ ὁμομήτριον μὲν ἀδελφὸν ἐμαυτοῦ Πασικλέα νομίζω , ὁμοπάτριον δ οὐκ οἶδα , δέδοικα μέντοι μὴ τῶν Φορμίωνος ἁμαρτημάτων εἰς ἡμᾶς ἀρχὴ Πασικλῆς ᾖ .
ὅταν γὰρ τῷ δούλῳ συνδικῇ τὸν ἀδελφὸν ἀτιμῶν , καὶ παραπεπτωκὼς θαυμάζῃ τούτους ὑφ ὧν αὐτῷ θαυμάζεσθαι προσῆκεν , τίν ἔχει δικαίαν ταῦθ ὑποψίαν ;
ἄνελ οὖν ἐκ μέσου μοι Πασικλέα , καὶ σὸς μὲν υἱὸς ἀντὶ δεσπότου καλείσθω , ἐμὸς δ ἀντίδικος  βούλεται γὰρ  ἀντ ἀδελφοῦ 0 1 .
ἐγὼ δὲ τούτῳ μὲν χαίρειν λέγω , οὓς δ ὁ πατήρ μοι παρέδωκε βοηθοὺς καὶ φίλους , εἰς τούτους ἥκω , εἰς ὑμᾶς , ὦ ἄνδρες δικασταί .
καὶ δέομαι καὶ ἀντιβολῶ καὶ ἱκετεύω , μὴ ὑπερίδητέ με καὶ τὰς θυγατέρας δι ἔνδειαν τοῖς ἐμαυτοῦ δούλοις καὶ τοῖς τούτου κόλαξιν ἐπίχαρτον γενόμενον .
οὑμὸς ὑμῖν πατὴρ χιλίας ἔδωκεν ἀσπίδας , καὶ πολλὰ χρήσιμον αὑτὸν παρέσχε , καὶ πέντε τριήρεις ἐθελοντὴς ἐπιδοὺς καὶ παρ αὑτοῦ πληρώσας ἐτριηράρχησε τριηραρχίας .
καὶ ταῦτα , οὐκ ὀφείλειν ὑμᾶς νομίζων χάριν ἡμῖν , ὑπομιμνῄσκω  ἡμεῖς γὰρ ὀφείλομεν ὑμῖν  , ἀλλ ἵνα μὴ λάθω τι παθὼν τούτων ἀνάξιον ·
οὐ δὲ γὰρ ὑμῖν ἂν γένοιτο καλόν .
πολλὰ δ ἔχων εἰπεῖν περὶ ὧν ὕβρισμαι , οὐχ ἱκανὸν τὸ ὕδωρ ὁρῶ μοι .
ὡς οὖν μάλιστ ἂν ἅπαντας ὑμᾶς ἡγοῦμαι γνῶναι τὴν ὑπερβολὴν ὧν ἠδικήμεθ ἡμεῖς , φράσω ·
εἰ σκέψαιτο πρὸς ἑαυτὸν ἕκαστος ὑμῶν τίν οἴκοι κατέλιπεν οἰκέτην , εἶθ ὑπὸ τούτου πεπονθόθ ἑαυτὸν θείη τ αὔθ ἅπερ ἡμεῖς ὑπὸ τούτου 0 .
μὴ γὰρ εἰ Σύρος ἢ Μάνης ἢ τίς ἕκαστος ἐκείνων , οὗτος δὲ Φορμίων 0 1 ·
ἀλλὰ τὸ πρᾶγμα τ αὐτό 0 ·
δοῦλοι μὲν ἐκεῖνοι , δοῦλος δ οὗτος ἦν , δεσπόται δ ὑμεῖς , δεσπότης δ ἦν ἐγώ 0 1 .
ἣν τοίνυν ὑμῶν ἂν ἕκαστος δίκην ἀξιώσειε λαβεῖν , ταύτην νομίζετε κ ἀμοὶ προσήκειν νῦν 0 ·
καὶ τὸν ἀφῃρημένον τῷ μαρτυρῆσαι τὰ ψευδῆ καὶ ὑπὲρ τῶν νόμων καὶ ὑπὲρ τῶν ὅρκων οὓς ὀμωμοκότες δικάζετε , τιμωρήσασθε καὶ παράδειγμα ποιήσατε τοῖς ἄλλοις , μνημονεύοντες πάνθ ὅσ ἀκηκόαθ ἡμῶν , καὶ φυλάττοντες , ἐὰν παράγειν ἐπιχειρῶσιν ὑμᾶς , πρὸς ἕκαστον ἀπαντῶντες ·
ἐὰν μὴ φῶσιν ἅπαντα μεμαρτυρηκέναι , τί οὖν ἐν τῷ γραμματείῳ γέγραπται ;
τί οὖν οὐ τότ ἀπηλείφου ;
τίς ἡ παρὰ τοῖς ἄρχουσιν ἀντιγραφή 0 ;
ἐὰν μεμαρτυρηκέναι τὸν μὲν ἐπιτροπευθῆναι κατὰ διαθήκας , τὸν δ ἐπιτροπεῦσαι , τὸν δ ἔχειν , ποίας 0 1 2 ;
ἐν αἷς τί γέγραπται ;
ταῦτ ἐρωτᾶτε ·
ἃ γὰρ οὗτοι μεμαρτυρήκασιν , οὐδεὶς ἐκείνων προσμεμαρτύρηκεν .
ἐὰν δ ὀδύρωνται , τὸν πεπονθότ ἐλεινότερον τῶν δωσόντων δίκην ἡγεῖσθε .
ταῦτα γὰρ ἂν ποιῆτε , ἐμοί τε βοηθήσετε , καὶ τούτους τῆς ἄγαν κολακείας ἐπισχήσετε , καὶ αὐτοὶ τὰ εὔορκ ἔσεσθ ἐψηφισμένοι .
ὅτι μὲν οὐκ ἀπορήσειν ἔμελλε Στέφανος οὑτοσὶ ὅ τι ἀπολογήσεται περὶ τῆς μαρτυρίας , παράγων τῷ λόγῳ ὡς οὐ πάντα μεμαρτύρηκε τὰ ἐν τῷ γραμματείῳ γεγραμμένα , καὶ ἐξαπατῶν ὑμᾶς , καὶ αὐτὸς σχεδόν τι ὑπενόουν , ὦ ἄνδρες δικασταί .
πανοῦργός τε γάρ ἐστιν , καὶ οἱ γράφοντες καὶ οἱ συμβουλεύοντες ὑπὲρ Φορμίωνος πολλοί 0 ·
ἅμα τ εἰκός ἐστι τοὺς ἐγχειροῦντας τὰ ψευδῆ μαρτυρεῖν καὶ τὴν ἀπολογίαν εὐθέως ὑπὲρ αὐτῶν μελετᾶν .
ὅτι δ ἐν τοσούτῳ λόγῳ οὐδαμοῦ μάρτυρας παρέσχετο ὑμῖν , ὡς ἢ διατιθεμένῳ τῷ πατρὶ τῷ ἐμῷ παρεγένετό που αὐτὸς ταύτην τὴν διαθήκην , ὥστ εἰδέναι ταῦτα ὅτι ἀντίγραφά ἐστιν ὧν ὁ πατήρ μου διέθετο , ἢ ἀνοιχθὲν εἶδε τὸ γραμματεῖον ὅ φασι διαθέμενον ἐκεῖνον καταλιπεῖν , ταῦτα συμμέμνησθέ μοι .
ἀλλὰ μὴν ὁπότε μεμαρτύρηκεν ἀντίγραφα εἶναι τῶν διαθηκῶν τῶν Πασίωνος τὰ ἐν τῷ γραμματείῳ γεγραμμένα , τὰς δὲ διαθήκας μὴ ἔχει ἐπιδεῖξαι μή θ ὡς ὁ πατὴρ διέθετο ἡμῶν μή θ ὡς αὐτὸς εἶδεν παραγενόμενος αὐτὰς διατιθεμένου τοῦ πατρός , πῶς οὐ περιφανῶς οὗτος ἐξελέγχεται τὰ ψευδῆ μεμαρτυρηκώς ;
εἰ τοίνυν πρόκλησίν φησιν εἶναι καὶ μὴ μαρτυρίαν , οὐκ ἀληθῆ λέγει .
ἅπαντα γὰρ ὅσα παρέχονται εἰς τὸ δικαστήριον προκαλούμενοι ἀλλήλους οἱ ἀντίδικοι , διὰ μαρτυρίας παρέχονται .
οὐ γὰρ ἂν εἰδείηθ ὑμεῖς εἴ τ ἐστὶν ἀληθῆ εἴ τε ψευδῆ ἅ φασιν ἑκάτεροι , εἰ μή τις καὶ τοὺς μάρτυρας παρέχοιτο 0 .
ὅταν δὲ παράσχηται , τούτοις πιστεύοντες ὑποδίκοις οὖσιν ψηφίζεσθε ἐκ τῶν λεγομένων καὶ μαρτυρουμένων ἃ ἂν ὑμῖν δοκῇ δίκαια εἶναι .
βούλομαι τοίνυν καὶ τὴν μαρτυρίαν ἐξελέγξαι , ὅτι οὐ πρόκλησίς ἐστιν , καὶ ὡς ἔδει μαρτυρεῖν αὐτούς , εἴπερ ἐγίγνετο ἡ πρόκλησις , ὡς οὐκ ἐγίγνετο .
μαρτυροῦσι παρεῖναι πρὸς τῷ διαιτητῇ Τεισίᾳ , ὅτε πρ οὐκαλεῖτο Φορμίων Ἀπολλόδωρον ἀνοίγειν τὸ γραμματεῖον , ὃ παρεῖχεν Ἀμφίας ὁ Κηφισοφῶντος κηδεστής , Ἀπολλόδωρον δ οὐκ ἐθέλειν ἀνοίγειν .
οὕτω μὲν ἂν μαρτυροῦντες ἐδόκουν ἀληθῆ μαρτυρεῖν ·
ἀντίγραφα δὲ τῶν διαθηκῶν τῶν Πασίωνος μαρτυρεῖν εἶναι τὰ ἐν τῷ γραμματείῳ ὃ παρείχετο Φορμίων , μή τε παραγενομένους ἐκείνῳ διατιθεμένῳ μή τ εἰδότας εἰ διέθετο , πῶς οὐ περιφανῶς ἀναισχυντία δοκεῖ ὑμῖν εἶναι ;
ἀλλὰ μὴν εἰ φησὶ Φορμίωνος λέγοντος πιστεύειν ταῦτ ἀληθῆ εἶναι , τοῦ αὐτοῦ ἀνδρός ἐστιν πιστεύειν τε λέγοντι τούτῳ ταῦτα καὶ κελεύοντι μαρτυρεῖν .
οἱ δέ γε νόμοι οὐ ταῦτα λέγουσιν , ἀλλ ἃ ἂν εἰδῇ τις καὶ οἷς ἂν παραγένηται πραττομένοις , ταῦτα μαρτυρεῖν κελεύουσιν ἐν γραμματείῳ γεγραμμένα , ἵνα μή τ ἀφελεῖν ἐξῇ μηδὲν μή τε προσθεῖναι τοῖς γεγραμμένοις .
ἀκοὴν δ οὐκ ἐῶσι ζῶντος μαρτυρεῖν , ἀλλὰ τεθνεῶτος , τῶν δὲ ἀδυνάτων καὶ ὑπερορίων ἐκμαρτυρίαν γεγραμμένην ἐν τῷ γραμματείῳ ·
καὶ ἀπὸ τῆς αὐτῆς ἐπισκήψεως τήν τε μαρτυρίαν καὶ ἐκμαρτυρίαν ἀγωνίζεσθαι ἅμα , ἵν ἐὰν μὲν ἀναδέχηται ὁ ἐκμαρτυρήσας , ἐκεῖνος ὑπόδικος ᾖ τῶν ψευδομαρτυρίων , ἐὰν δὲ μὴ ἀναδέχηται , οἱ μαρτυρήσαντες τὴν ἐκμαρτυρίαν 0 .
στέφανος τοίνυν οὑτοσί , οὔ τ εἰδὼς διαθήκας καταλιπόντα τὸν πατέρα ἡμῶν , οὔ τε παραγενόμενος πώποτε διατιθεμένῳ τῷ πατρὶ ἡμῶν , ἀκούσας δὲ Φορμίωνος , μεμαρτύρηκεν ἀκοὴν τὰ ψευδῆ τε καὶ παρὰ τὸν νόμον .
καὶ ταῦθ ὅτι ἀληθῆ λέγω , αὐτὸν ὑμῖν τὸν νόμον ἀναγνώσεται .
ἀκοὴν εἶναι μαρτυρεῖν τεθνεῶτος , ἐκμαρτυρίαν δὲ ὑπερορίου καὶ ἀδυνάτου 0 .
ὡς τοίνυν καὶ παρ ἕτερον νόμον μεμαρτύρηκεν , ἐπιδεῖξαι ὑμῖν βούλομαι , ἵνα εἰδῆτε ὅτι μεγάλων ἀδικημάτων οὐκ ἔχων καταφυγὴν ὁ Φορμίων , πρόφασιν λαβὼν λόγῳ τὴν πρόκλησιν , ἔργῳ αὐτὸς αὑτῷ μεμαρτύρηκε προστησάμενος τούτους , δι ὧν οἱ μὲν δικασταὶ ἐξηπατήθησαν ὡς ἀληθῆ τούτων μαρτυρούντων , ἐγὼ δὲ ἀπεστερήθην ὧν ὁ πατήρ μοι κατέλιπεν χρημάτων καὶ τοῦ δίκην λαβεῖν περὶ ὧν ἀδικοῦμαι .
μαρτυρεῖν γὰρ οἱ νόμοι οὐκ ἐῶσιν αὐτὸν αὑτῷ οὔ τ ἐπὶ ταῖς γραφαῖς οὔ τ ἐπὶ ταῖς δίκαις οὔ τ ἐν ταῖς εὐθύναις .
ὁ τοίνυν Φορμίων αὐτὸς αὑτῷ μεμαρτύρηκεν , ὁπότε φασὶν οὗτοι ἀκούσαντες ἐκείνου ταῦτα μεμαρτυρηκέναι .
ἵνα δὲ εἰδῆτε ἀκριβῶς , αὐτὸν τὸν νόμον μοι ἀνάγνωθι .
τοῖν ἀντιδίκοιν ἐπάναγκες εἶναι ἀποκρίνασθαι ἀλλήλοις τὸ ἐρωτώμενον , μαρτυρεῖν δὲ μή 0 .